OpenLLM-France/wikimedia huggingface dataset:
# Aegishjalmur

L' aegishjalmur o ægishjálmur (original ægishjálmr ) és un símbol màgic de protecció utilitzat pels vikings.
D'origen islandès, també se'l coneix com a encanteri del terror o de la por . Dibuixat entre els ulls, se li atorgava la capacitat de fer invencible el portador i atemorir els seus enemics. Apareix en diverses sagues nòrdiques, on se l'esmenta amb diversos noms com aspecte del terror o caràcter dominant .

## Aparicions literàries

Hi ha constància escrita en les següents sagues nòrdiques, on poden tenir altres interpretacions relacionades amb la funció protectora:
* Saga Eyrbyggja
* Saga Reykdæla ok biga-Skútu
* Saga Njal
* Saga Vatnsdœla
Una de les cites més famoses de l'aegishjalmur es troba a la Saga Volsunga:
| « | Enn mælti Fáfnir: "Ek bar ægishjálm yfir öllu folkies, síðan ek là à arfi minuts bróður, ok sva fnýsta ek Eitri enllà vega fràgil mér í brott, at engi þorði at koma í nand mér, ok engi vápn hræddumst ek, ok aldri Fann ek sva marge mann fyrir mér, at ek þættumst eigi miklu sterkari, en allir varu hræddir við mik. " Sigurðr mælti:" Sá ægishjálmr , er Thu SAGD fràgil, gefr fam SIGRE, því at hverr ds, er Emð mörgum kemr, mà that finn eitthvert sinn, at engi er einna hvatastr. " | » |
| — Saga Volsunga, capítol 18. |||

## Neopaganisme

El aegishjalmur reapareix al neopaganisme Ásatrú en forma de tatuatge com encanteri protector. No obstant això, no està demostrada la utilització de tatuatges en els pobles del nord prèvia a l'entrada del cristianisme encara que no és improbable com ho demostren vestigis més antics descoberts, com l'home d'Ötzi i els escrits d'historiadors romans com Tàcit i Cassi Dió en relació a les tribus germàniques que assetjaven l'Imperi.

## Referències

* 1 2 3 Ægishjálmr: the Symbol Called the Helm of Awe (en anglès) [Consulta: 3 setembre 2010].
* 1 2 3 Interpretació del ægishjálmur (en anglès) [Consulta: 3 setembre 2010]. Arxivat 31 October 2010$^{[Datemismatch]}$ a Wayback Machine.
* ↑ Saga Volsunga a Völuspá.org (en anglès) [Consulta: 3 setembre 2010].
* ↑ «The story of the Volsungs (Volsunga Saga)» (en anglès). Online Medieval and Classical·library. [Consulta: 3 setembre 2010].
* ↑ html Tatuatges rúnics
* ↑ Tatuatge per a polítics

## Vegeu també

* Vegvísir
* L'anell del Nibelung
* Símbols màgics d'Islàndia

## Enllaços externs

* Encanteris rúnics Arxivat 2007-10-11 a Wayback Machine. - Mostres de diverses runes a les quals s'associen propietats màgiques
# Aerofàgia

L'aerofàgia (del grec aeros = aire, phagos = menjar, deglutir) és un problema de salut que ocorre quan una persona s'empassa molt d'aire que arriba a l'estómac. Causa distensió abdominal i freqüents rots i pot causar dolor.

## Causes

L'aerofàgia està associada amb la masticació de goma de mastegar, fumar, beure begudes gasoses, menjar ràpid, amb la pressió d'aire d'un dispositiu de pressió aèria positiva contínua (si és molt gran) i la utilització de pròtesis dentals sense ajustar. En persones amb bloquejos a les vèrtebres cervicals la inhalació pot causar que l'aire entri a l'esòfag i a l'estómac.
És diagnosticada en el 8,8% dels pacients amb retard cognitiu on la coordinació entre empassar i respirar no està ben definida. En un cas, l'aerofàgia va ser tractada reeixidament amb torazina, un antipsicòtic usat a vegades per tractar el singlot.
És un efecte secundari perillós de la ventilació no invasiva (VNI), usada comunament en tractaments de problemes respiratoris i atenció cardiovascular crítica o en cirurgia quan cal anestèsia general. En el cas d'aerofàgia durant la VNI, és diagnosticat normalment per especialistes mèdics experimentats que controlen als pacients de manera intermitent durant l'ús de la VNI. El diagnòstic està basat en el so registrat mitjançant un estetoscopi col·locat fora de l'activitat abdominal. Usant aquest mitjà, el problema es detecta de vegades després que es produeix, possiblement també després del necessari. La detecció tardana de l'aerofàgia pot portar a distensió gàstrica, la qual cosa podria inflar el diafragma o causar l'aspiració del contingut estomacal cap als pulmons o la ruptura pneumàtica de l'esòfag a causa d'insuflació gàstrica extrema.

## Referències

* ↑ Aerofàgia a Optimot
* ↑ Krasiuk MM, Kratinov VP «The characteristics of aerophagy and its treatment». Likars'ka sprava, 7, 7, juliol 1993, pàg. 114–6. PMID: 8209520.
* ↑ Loening-Baucke V . DOI: 10.1097/00005176-200008000-00026. PMID: 10941981.
* ↑ Perlman AL, Ettema SL, Barkmeier J.DOI: 10.1007/s004550010006. PMID: 10758191.
* ↑ Appleby BS, Rosenberg PB. DOI: 10.4088/PCC.v08n0410b. PMC: 1560900. PMID: 16964323.
* ↑ RUBEN H, KNUDSEN EJ, CARUGATI G. DOI: 10.1111/j.1399-6576.1961.tb00089.x. PMID: 14494855.
* ↑ Meyerovitch J, Ben Ami T, Rozenman J, Barzilay Z. DOI:10.1007/BF00974081.PMID:3186323.

## Vegeu també

* Disfàgia
# Aeroport Internacional de Goiânia-Santa Genoveva

L'Aeroport de Santa Genoveva (IATA:GYN, ICAO;SBGO) és un aeroport situat a la Goiânia, al Brasil, que serveix a l'àrea de Goiânia. L'any 2022 va tenir un trànsit de 3.058.473 passatgers.
Situat a una altitud de 747 m, l'aeroport té 1 pista. Està operat per la companyia Infraero. La pista 14/32 té una superfície asfaltada i unes dimensions de 2.500 m; 45 m.
# Aeroport Internacional de Goma

L'Aeroport Internacional de Goma (IATA:GOM, OACI: FZNA) és un aeroport internacional ubicat als afores de la ciutat de Goma, a la República Democràtica del Congo, prop de la frontera amb Rwanda.
Construït inicialment amb una pista de 3.000 metres de longitud, l'erupció del volcà Nyiragongo al gener de 2002 va sepultar part de la pista, deixant utilitzables només 2.000 dels 3.000 originals. La lava també va cobrir part de la ciutat de Goma i va arribar al llac Kivu. Es van perdre part dels carrers de rodadura, originant que la plataforma de l'aeroport i la terminal quedessin aïllades. Un Douglas DC-8 va quedar atrapat en l'antiga plataforma, que ara només poden fer servir helicòpters.
Per permetre l'operació en la resta de la pista, es va construir una plataforma provisional a l'extrem sud.
Tant en les instal·lacions com a l'espai aeri d'aquest aeroport s'han produït nombrosos accidents, com per exemple el del 15 d'abril de 2008, quan un McDonnell Douglas DC-9 de Hewa Bora Airways va intentar enlairar-se des de l'aeroport però es va estavellar en un mercat situat a poca distància de la pista. Van morir 40 persones. Un altre accident destacat va tenir lloc el 2013, en un avió de la Compagnie Africaine d'Aviation.

## Serveis regulars

| Aerolínies | Destinacions |
| Compagnie Africaine d'Aviation | Kinshasa, Kisangani |
| Hewa Bora Airways | Beni, Bukavu, Bunia, Entebbe, Kananga, Kinshasa, Kisangani, Mbuji-Mayi |
| TMK Air Commuter | Beni, Bunia, Butembo, Entebbe |
| Wimbi Dira Airways | Kisangani |

## Referències

* ↑ AviationSafetyNetwork. «Goma Airport profile» (en anglès), 2016. Arxivat de l'original el 2018-10-22. [Consulta: 17 maig 2016].
* ↑ AviationSafetyNetwork. «Home » Database » 2008 - Accident description» (en anglès), 17-05-2016. Arxivat de l'original el 2011-03-17. [Consulta: 17 maig 2016].
* ↑ AviationSafetyNetwork. «Home » Database » 2013 - Accident description» (en anglès), 17-05-2016. Arxivat de l'original el 2016-06-09. [Consulta: 17 maig 2016].

## Enllaços externs

* Informació de l'aeroport del World Aero Data
* Historial d'accidents a Goma Arxivat 2018-10-22 a Wayback Machine. (anglès)
# Aeroport Internacional de Punta Cana

L'Aeroport Internacional de Punta Cana (IATA: PUJ, OACI: MDPC) és un aeroport comercial de propietat privada a Punta Cana, a l'est de República Dominicana. L'aeroport està construït en un estil tradicional dominicà amb terminals a l'aire lliure amb els seus sostres coberts de fulles de palmes. El Grup Puntacana va construir l'aeroport, que va ser dissenyat per l'arquitecte Óscar Imbert, i el va inaugurar al desembre de 1983. Es va convertir en el primer aeroport internacional de propietat privada del món.
Diverses línies aèries regulars i xàrter volen a Punta Cana; més de 7,3 milions de passatgers (arribades i sortides combinades) passen per les terminals, mogudes per gairebé 60.000 operacions d'avions comercials. Els operadors de l'aeroport, Corporación Aeroportuaria del Este, SA (una corporació privada dirigida per Puntacana Resort and Club), van ampliar la instal·lació al novembre de 2011 amb una nova pista i torre de control de trànsit aeri dissenyada per a donar suport al fort creixement dels viatges a la regió. El 2014, l'aeroport va representar el 60% de totes les arribades aèries a la República Dominicana.

## Referències

* ↑ «Grupo PuntaCana». GrupoPuntaCana.com.do. [Consulta: 4 juny 2017].
* 1 2 «Còpia arxivada». Arxivat de l'original el 2016-10-20. [Consulta: 7 juny 2022].
* ↑ «– Airport Information». Puntacanainternationalairport.com. Arxivat de l'original el 16 de diciembre de 2014. [Consulta: 12 juny 2018].
# Serrat del Colomer (Ripollès)

El Serrat del Colomer és una serra situada al municipi de Sant Joan de les Abadesses a la comarca del Ripollès, amb una elevació màxima de 1.206,7 metres, al Serratal (Sant Joan de les Babadesses).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Institut Cartogràfic i Geològic de Catalunya
# Antic Ajuntament (el Papiol)

L'Antic Ajuntament és una obra eclèctica del Papiol (Baix Llobregat) inclosa a l'Inventari del Patrimoni Arquitectònic de Catalunya.

## Descripció

És un habitatge entre mitgeres estructurat en planta baixa i pis. Les obertures són allindades, amb motllures que recorren les llindes i, en alguns casos, es perllonguen fins a agafar tota l'amplada de la façana. Al primer pis hi ha dues obertures que donen a un mateix balcó amb barana de ferro forjat força simple que ocupa pràcticament tota la façana. A sobre seu veiem dues obertures rectangulars, de petites dimensions, usades com a sortida de ventilació. L'edifici és rematat per una cornisa amb diverses motllures: planes, una sanefa d'escaquejat, etc. que ens impedeixen veure la coberta. Destaquem el forjat de la finestres de la planta baixa; una reixa amb motius geomètrics, potser l'element més interessant de l'edifici.

## Referències

* ↑ «Antic Ajuntament». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# Associació Europea de Terminologia

L'Associació Europea de Terminologia (AET) té com a missió fomentar el multilingüisme a través de la terminologia, proporcionant una plataforma en el pla europeu que contribueixi a promoure i professionalitzar l'activitat terminològica, millorar el seu reconeixement i establir ponts de cooperació entre organitzacions, professionals, associacions i entitats en l'àrea terminològica.
El TERMCAT forma part de l'equip directiu de l'associació d'ençà del 2011.

## Referències

* ↑ «Associació Europea de Terminologia». GEC. [Consulta: 13 agost 2022].
* ↑ «TERMCAT». Arxivat de l'original el 2015-11-23. [Consulta: 5 desembre 2015].
* ↑ «L'equip directiu de l'Associació Europea de Terminologia es reuneix a la seu del TERMCAT». TERMCAT, 11-02-2019. [Consulta: 7 agost 2022].
* ↑ «L’equip directiu de l’Associació Europea de Terminologia es reuneix a Barcelona». Termcat, 10-02-2013. [Consulta: 28 agost 2022].

## Enllaços externs

* The European Association for Terminology (EAFT): Background, Objectives and Perspectives (anglès)
# Ajuntament de Kaiserslautern

L'Ajuntament de Kaiserslautern ("Das Rathaus" en alemany) va ser l'ajuntament més alt d'Alemanya en la seva inauguració el 1968. Té 25 plantes de les quals les 3 més elevades només són utilitzades com a magatzem i per a serveis tècnics, com ara per al control i manteniment dels 4 ascensors. L'alçada de l'edifici és de 84 metres on es concentren la major part de les oficines administratives de l'ajuntament de Kaiserslautern, així com el centre d'emergències, que pertany als bombers. A la planta baixa també hi ha una sala per a conferències i xerrades. A la planta 21 hi ha un restaurant on es pot gaudir de la vista de tota la ciutat i el "Pfälzerwald" (o bosc del Palatinat).
Una altra part de l'administració es troba al "Rathaus Nord" al carrer Lauterstraße 2.
Davant l'ajuntament s'obre una gran plaça anomenada "Willy-Brand-Platz" on també s'hi troben altres edificis significants de la ciutat com el "Pfalztheater" (Teatre Palatí) o les ruïnes del palau del comte palatí Joan Casimir. En aquesta plaça s'hi solen reunir diàriament patinadors de la ciutat.

## Executiu de l'ajuntament

Composició
El cos executiu de la ciutat de Kaiserslautern consisteix en l'alcalde o "Oberbürgermeister" i tres consellers. L'alcalde és el cap del consell de la ciutat ("Stadtrat") i de l'administració. Aquest consell consta de 52 membres. L'alcalde també és qui redacta les decisions acordant-les amb l'executiu per presentar-les al consell de la ciutat.
Tasques
L'ajuntament pren les decisions de tots els assumptes d'auto-administració, sempre que no hi hagi hagut una transferència als comitès. Les decisions sobre ordenances, els pressupostos, els cambis als districtes de la ciutat, les eleccions als ciutadans honorífics... no poden ser transferits als comitès. Les últimes eleccions a l'executiu de l'ajuntament van celebrar-se el juny del 2004. Les eleccions locals es renoven cada 5 anys, de manera que les pròximes seran el 2009.
Formació dels comitès
Els comitès poden estar només formats per consellers, o per consellers i altres membres escollits. La mida del comitè és determinada pel consell de la ciutat. La distribució dels comitès reflecteix la distribució del consell de la ciutat.
Fraccions
Els membres del consell de la ciutat són els representants dels partits de SPD, CDU, FDP, DIE GRÜNEN, FBU i FWG. L'ordre de les fraccions es determina per la seva representació. Una fracció ha de consistir d'un mínim de 2 membres del consell de la ciutat.

## Història

L'arquitecte Roland Ostertag (Leonberg) realitzà l'esbós de l'edifici per una competició d'arquitectes el 1960 de la ciutat de Mannheim, el projecte guanyador seria aplicat a la plaça Paradeplatz de la ciutat. Però a causa de problemes de finançament només es van arribar a fer els fonaments. Finalment l'ajuntament es va construir a Kaiserslautern, després d'algunes modificacions a l'esbós.

## Enllaços externs

* Informació bàsica de l'ajuntament (alemany) (anglès) (francès)
* Informació de l'edifici (anglès)
* Web oficial de l'ajuntament de Kaiserslautern Arxivat 2008-05-18 a Wayback Machine. (alemany) (anglès)
# Tuta (Espanya)

Tuta és una entitat de població espanyola adscrita al municipi de Doñinos de Ledesma, pertanyent a la província de Salamanca, en la comunitat autònoma de Castella i Lleó. A mitjans del segle el lloc, referit en aquells dies com una alqueria ja pertanyent a Doñinos, tenia comptabilitzada una població de divuit habitants. Apareix descrit en el quinzè volum del Diccionari geogràfic de Madoz amb les següents paraules:
| « | TUTA: ald. en la prov. de Salamanca, part. jud. de Ledesma, térm. municipal de Doñinos. pobl.: 4 vec., 18 almas. | » |
| — (Madoz 1849, p. 188) |||
En 2022 tenia empadronat un únic habitant.

## Referències

* 1 2 Madoz, 1849, p. 188.
* ↑ «Nomenclátor Tuta». Instituto Nacional de Estadística. [Consulta: 15 agost 2023].

## Bibliografia

* Madoz, Pascual. «Tuta». A: Diccionario geográfico-estadístico-histórico de España y sus posesiones de Ultramar. XV, 1849, p. 188.
# Aeroport d'Indigo Bay Lodge

L'aeroport d'Indigo Bay Lodge (codi IATA: IBL, codi OACI: -) és un aeroport que serveix Indigo Bay Lodge Arxivat 2016-11-30 a Wayback Machine. a l'illa de Bazaruto a Moçambic.

## Referències

* ↑ Google Maps - Indigo Bay Lodge

## Enllaços externs

* World Airport Codes - Indigo Bay Lodge Arxivat 2012-05-11 a Wayback Machine.
* OurAirports - Indigo Bay Lodge
* Great Circle Mapper - Indigo Bay Lodge
# Antic Ajuntament de Viladamat

L'Antic Ajuntament de Viladamat és un edifici de Viladamat (Alt Empordà) inclosa a l'Inventari del Patrimoni Arquitectònic de Catalunya. Situat dins del nucli urbà de la població de Viladamat, a la banda de migdia del nucli antic, a la plaça Catalunya.

## Descripció

Edifici cantoner de planta rectangular, amb la coberta de teula d'un sol vessant i distribuït en planta baixa i pis. Totes les obertures de l'edifici són rectangulars i presenten un ample emmarcament en relleu arrebossat. La façana principal presenta, a la planta baixa, dos portals d'accés centrals d'aquestes característiques i un altre de lateral sense cap tipus d'emmarcament. Al pis hi ha dues finestres balconeres amb una senzilla barana de ferro i l'emmarcament en relleu arrebossat. A l'extrem de llevant del parament destaca un rellotge de sol circular, arrebossat i acolorit. La façana lateral presenta una finestra a la planta baixa i una altra de tapiada al pis. Ambdues façanes estan rematades per un fris arrebossat de les mateixes característiques que les obertures anteriors.
La construcció està bastida en pedra sense treballar disposada irregularment i lligada amb morter.

## Història

Construcció de principi del segle xx. En la sessió ordinària del dia 3 de desembre de 2004, l'Ajuntament de Viladamat va acordar remodelar l'antic Ajuntament durant l'any 2005 per destinar-lo a altres serveis.

## Referències

* 1 2 3 4 «Antic Ajuntament de Viladamat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2017].
# Associació General d'Estudiants Luxemburguesos

L'Associació General d'Estudiants Luxemburguesos (ASSOSS) (francès: Association générale des étudiants luxembourgeois) va ser una organització d'estudiants luxemburguesos en funcionament entre el 2 d'agost de 1912 i el 1968.
El 1919 l'ASSOSS estava fundada, juntament amb l'Acadèmia Catòlica (AV) i la Unió Nacional d'Estudiants luxemburguesos (UNEL), per a organitzar els estudiants de Luxemburg com a paraigua de la Confederació Internacional d'Estudiants (CIE) i representar-la. La fusió es va trencar el 1933 per causes polítiques.

## Referències

* ↑ «ASSOSS D'Comitéen vun 1945 bis 1968». [Consulta: 29 octubre 2015].
# Arbre Bodhi

L'arbre Bodhi fou la figuera de les pagodes sota la qual Siddhartha Gautama s'asseia a meditar i aconseguí la il·luminació espiritual.
La figuera es troba a la ciutat de Bodh Gaya, a uns 100 km de la ciutat de Patna, en l'estat de Bihar (Índia). Actualment hi ha una gran figuera situada al costat del temple Mahabodhi, anomenada Sri Maha Bodhi, que es considera descendent directa de l'arbre Bodhi original.

## Llegenda

Segons la història budista, Sakhiamuni Gautama s'assegué sota aquest arbre durant setmanes. Va començar una terrible tempesta, i de sota les arrels de l'arbre sorgí Muxilinda, el rei dels naga ('serps'); s'enroscà al voltant de Gautama i el cobrí amb la seua caputxa. Gautama, en acabant, aconseguí la il·luminació i esdevingué un buda (‘il·luminat’) i va originar el budisme.
Buda —ple de gratitud cap a l'arbre, després de la il·luminació— s'hi quedà al davant amb els ulls oberts sense pipellejar durant una setmana.
Aquest arbre es convertí en un lloc de peregrinació fins i tot en vida de Buda. El rei Aixoka (304-232 ae) anava cada any a retre homenatge a aquest arbre Bodhi, i cada any pagava un festival en el seu honor. La seua esposa Tissarakkhā se sentia gelosa de l'arbre. Fou reina l'any 16 del regnat d'Aixoka (253 ae) i tres anys després feu matar l'arbre amb espines de mandu.
A l'indret plantaren un plançó de l'arbre original (o d'un altre arbre de la mateixa espècie: Ficus religiosa). Al seu costat es construí un monestir, anomenat Bodhi-Mana Vijara.

## Referències

* ↑ Segons el capítol 17 del Maja-vamsa.
* ↑ Segons el capítol 20 del Maja-vamsa.
* ↑ Segons el capítol 29 del Maja-vamsa.
# Ajuntament de Pallejà

L'Ajuntament de Pallejà és una obra del municipi de Pallejà (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Té la façana a tramuntana, formada per un cos avançat amb terrassa sobre planta, envoltada d'una balustrada. Enretirades d'aquest cos hi ha dues torres que s'alcen sobre el pis, ornamentades amb frontons curvilinis, palmetes i garlandes classicitzants, de pedra, mentre que el paredat és de maons. Posteriorment l'edifici fou ampliat amb un altre cos adossat a migdia.

## Història

Construïda a finals del segle xix.

## Referències

* 1 2 «Ajuntament de Pallejà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 febrer 2016].
# Casquet glacial

Un casquet glacial (en anglès ice cap) és una massa de gel que cobreix una superfície menor (fixada arbitràriament) de 50.000 km² (generalment en una zona elevada). Són masses de gel que cobreixen un territori molt vast. Les majors de 50.000 km² s'anomenen indlandsis (paraula internacional d'origen danès, en anglès se'n diu ice sheet) que actualment només es troben a Groenlàndia i l'Antàrtida. Els inlandsis són glaceres en forma d’escut (o de lent biconvexa) molt gran, que cobreix una gran extensió d’un continent o d’una illa, amb gruixos que poden atènyer 3 km, que es manté perquè el balanç entre l’acumulació i l'ablació del glaç és positiu. Lateralment emeten llengües de glaç que davallen fins a la mar, on es fragmenten en icebergs. Actualment n'hi ha a l’Antàrtida i a Grenlàndia, però durant el Plistocè n’hi hagué d'altres.
Les capes de gel no estan limitades per la topografia (per exemple, poden cobrir muntanyes) però el seu "dom" es troba generalment centrat al voltant del punt més alt d'un massís muntanyenc. El gel flueix a partir d'aquest punt més elevat (la divisòria de gel) en direcció a la perifèria de la capa de gel.
Tenint en compte la geomorfologia, en els casquets glacials, el mantell de glaç és tan gruixut que la seva disposició superficial resta independent del substrat rocallós. Es poden diferenciar per la seva grandària: els casquets glacials més petits i estrictes de muntanya o de plana, d’abast local (Alaska, Noruega, sud dels Andes i altres), i els casquets més grans que són els casquets glacials continentals (l'Antàrtida i Groenlàndia).
A la Terra hi ha en total uns 30 milions de km³ de massa de gel. La temperatura mitjana d'aquestes masses de gel està entre -20 °C i -30 °C. El nucli d'una capa de gel té unes temperatures d'entre -15 °C i -20 °C.
El Vatnajökull és un exemple d'una capa de gel a Islàndia.

## Referències

* ↑ Riba, O.. «casquet glacial». Diccionari de Geologia, IEC, 1997. [Consulta: 21 gener 2023].
* 1 2 Benn, Douglas; David Evans. Glaciers and Glaciation (en english). London: Arnold, 1998. ISBN 0-340-58431-9.
* ↑ Bennett, Matthew; Neil Glasser. Glacial Geology: Ice Sheets and Landforms (en english). Chichester, England: John Wiley and Sons Ltd., 1996. ISBN 0-471-96345-3.
* ↑ ftp://ftp.cnpq.br/pub/doc/proantar/pab-12.pdf
* ↑ Riba, O.. «inlandsis». Diccionari de Geologia, IEC, 1997. [Consulta: 21 gener 2023].
* ↑ Rosselló Verger, J.M.. «El relleu dels països freds». A: Manual de Geografia Física. 2a. Universitat de València, 1998, p. 405-408. ISBN 8437034663, 9788437034669.
* ↑ Flowers, Gwenn E.; Shawn J. Marshall, Helgi Bjŏrnsson and Garry K. C. Clarke «Sensitivity of Vatnajŏkull ice cap hydrology and dynamics to climate warming over the next 2 centuries». Journal of Geophysical Research, 110, 2005, pàg. F02011. Arxivat de l'original el 2007-09-27. DOI: 10.1029/2004JF000200 [Consulta: 31 maig 2007].

## Vegeu també

* Glacera
* Indlandsis
* Casquet polar
# Aeroport d'Ondjiva Pereira

L'aeroport de Ondjiva Pereira (codi IATA: VPE, codi OACI: FNGI) és un aeroport que serveix Ondjiva a la província de Cunene a Angola. L'aeroport es troba a 38 kilòmetres al nord de la frontera entre Angola i Namíbia.
La balisa no direccional d'Ondjiva (Ident: GI) es troba al camp.

## Aerolínies i destins

| Aerolínies | Destinacions |
| SonAir | Luanda, Lubango |
| TAAG Angola Airlines | Luanda, Catumbela, Kuito, Huambo, Lubango, Menongue, Namibe |

## Referències

* ↑ SkyVector Aeronautical Charts

## Enllaços externs

* Historial d'accidents de l'Aeroport d'Ondjiva Pereira a Aviation Safety Network (anglès)
* Historial d'accidents de l'Aeroport d'Ondjiva Pereira a Aviation Safety Network (anglès)
* OurAirports - Ngiva
* OpenStreetMap - Ngiva
* Temps actual per a FNGI a NOAA/NWS